চতুর্থ শতাব্দীতে ওয়াং জিয়া রচিত "শি য়ি জি" গ্রন্থ থেকে প্রাপ্ত পৌরাণিক গল্প থেকে পাওয়া যায় যে, ইউ বন্যা নিয়ন্ত্রণে হলুদ ড্রাগন ও কালো কচ্ছপের সাহায্য লাভ করেছিল। অন্য আরেকটি স্থানীয় পৌরাণিক গল্পে বর্ণিত আছে যে বন্যা নিয়ন্ত্রণে ইউ স্বর্গীয় যুদ্ধ-কুঠার দিয়ে উঁচু পাহাড় কেটে সানমেক্সিয়া জর্জ লংম্যান ও ইয়ানজি নদীতে পানির পথ তৈরি করেছিল। ইউ গং গং-এর মন্ত্রী নয় মাথাওয়ালা দানবীয় সাপ জিয়ানলিউকে হত্যা করেছিল বলে কথিত আছে। "ব্যাম্বু অ্যানালস"-এ বর্ণিত আছে যে, ইউ ক্যু চাই পর্বতে সকল উপদেবতাদের সভা ডাকলে, ফেংফেং পরে এসে তাকে অপমান করে। অন্য বর্ণনায় আছে, ফেংফেং বিভিন্ন সম্প্রদায়ের লোকদের ভীত সন্ত্রস্ত করত। ফেংফেং ছিল নয় মাথাওয়ালা বিরাটাকার সরীসৃপ, যার বমি থেকে বিষাক্ত উপাদান বের হত। ইউ তখন ড্রাগনের রূপ ধারন করে ফেংফেংয়ের মাথা ঘাড় থেকে আলাদা করে ফেলেন।

পুরাণে বর্ণিত আছে ইউ বন্যা নিয়ন্ত্রণের জন্য অনেক ত্যাগ স্বীকার করেছিলেন। তার হাত পা উভয়ই অসাড় হয়ে গিয়েছিল। বলা হয়ে থাকে যে, তার বিয়ের চতুর্থ দিনে তাকে মহাপ্লাবন নিয়ন্ত্রণের দায়িত্ব দেয়া হয়েছিল। বন্যার প্রকোপ চলাকালীন তিনি তেরো বার তার বাড়ির সামনে দিয়ে গেলেও তিনি বাড়িতে প্রবেশ করেননি। প্রথমবার যখন তিনি তার বাড়ির পথ দিয়ে যাচ্ছিলেন তখন তিনি শুনেছিলেন তার স্ত্রীর প্রসব বেদনা হচ্ছিল। দ্বিতীয়বার যখন গিয়েছিলেন তখন তার ছেলে বাবা ডাকা শুরু করেছিল। তার পরিবারের সদস্যরা তাকে বাড়িতে আসতে বললে তখনো বন্যার প্রকোপ কমেনি বলে তিনি যাননি। তৃতীয়বার তার ছেলের বয়স দশের বেশি হয়েছিল। মহাপ্লাবনে অসংখ্য মানুষ বাড়িঘর হারাচ্ছে এই কারণে প্রত্যেকবার তিনি বাড়ি যেতে মানা করেন।

ঐতিহাসিক সত্যতা
পূর্বপুরুষ ও প্রাথমিক জীবন
পৌরাণিক গল্প
মৃত্যু